1996-ban vette őt fel csapatába a japán űrhajózási ügynökség. Később képzésben részesült az Egyesült Államokban és Oroszországban. 2005 nyarán a Columbia két évvel korábbi tragikus balesete utáni első űrkomp, a Discovery fedélzetén jutott el a Nemzetközi Űrállomásra - ISS, s három űrsétát tett, összesen több mint 20 órát tartózkodott az űrbázison kívül. Rengeteg fotófelvételt készített környezetéről. Nős, három gyereke van, s ígérete szerint a magával vitt nyersanyagból, rizsből, nyers halból és algákból álló szusit készít majd kollégáinak.